Sérült gyermek a mozaikcsaládban Pintér, Olga; Pető , Ildikó; DE--Gyermeknevelési és Gyógypedagógiai Kar Változó társadalmi berendezkedésünk új családformák létrejöttét hozta magával, a mozaikcsaládok száma jelentősen nő, ami új kihívások elé állítja a családtagokat, különösen, ha sérült gyermek is van a mozaikcsalád tagjai között. Kevéssé kutatott téma, alapját jelenti Rosta Katalin Bánatkő, Gary Chapman és Ron L. Deal Az 5 szeretetnyelv, illetve Bogár Zsuzsa Mozaik a családom című műve. Az esettanulmány típusú szakdolgozat a mozaikcsaládok hétköznapi nehézségeit vizsgálja, a sérült gyermekkel kapcsolatos neelési feladatok megosztása szempontjából, 10 vérszerinti anya interjúalany szemszögéből. A vizsgálat hipotézise, hogy a mozaikcsalád szülőpárja a családi élet középpontjává teszi a sérült gyermeket, a család többi tagja pedig alkalmazkodik ehhez a helyzethez. Legfőbb gond a sérült gyermek szocializációja során a túlféltés, túlgondozás, ami hátráltatja az önállósodás folyamatát a sérült gyermekek fejlődése közben. Megállapítást nyert, hogy a nevelőapák szigorú, következetes nevelési elvei képesek biztosítani a sérült gyermekek számára a fejlődésükhöz szükséges, biztonságos, jól strukturált környezetet, és a nevelőapák következetessége megteremti a mozaikcsalád tagjai között az egyensúlyt és csökkenti a társadalmi elszigetelődés mértékét is.
Networked Digital Library of Theses and Dissertations